Kerran, kun Jeesus oli ollut rukoilemassa, -
eräs hänen opetuslapsistaan pyysi: "Herra, opeta meitä rukoilemaan, -
niin kuin Johanneskin opetti opetuslapsiaan."
Jeesus sanoi heille: "Kun rukoilette, sanokaa näin: -
- Isä, pyhitetty olkoon sinun nimesi. Tulkoon sinun valtakuntasi.
Anna meille päivästä päivään jokapäiväinen leipämme.
Anna meille syntimme anteeksi, sillä mekin annamme anteeksi jokaiselle, -
joka on meille velassa. Äläkä anna meidän joutua kiusaukseen."
Jeesus sanoi vielä: "Kuvitelkaa, että joku teistä menee keskellä yötä -
ystävänsä luo ja sanoo: 'Veli hyvä, lainaa minulle kolme leipää.
Eräs ystäväni poikkesi matkallaan luokseni, -
eikä minulla ole tarjota hänelle mitään.'
Toinen vastaa sisältä: 'Älä häiritse minua.
Ovi on jo lukossa, ja minä olen nukkumassa lasten kanssa.
En minä voi nousta antamaan mitään.'
Mutta minä sanon teille: vaikka hän ei nousisikaan antamaan toiselle leipää -
pelkkää ystävyyttään, hän kuitenkin tekee sen, -
kun tämä hellittämättä pyytää, ja hän antaa niin paljon kuin toinen tarvitsee.
"Niinpä sanon teille: Pyytäkää, niin teille annetaan.
Etsikää, niin te löydätte. Kolkuttakaa, niin teille avataan.
Sillä pyytävä saa, etsijä löytää, -
ja jokaiselle, joka kolkuttaa, avataan.
Ei kai kukaan teistä ole sellainen isä, -
että antaa pojalleen käärmeen, kun poika pyytää kalaa?
Tai skorpionin, kun hän pyytää munaa?
Jos kerran te pahat ihmiset osaatte antaa lapsillenne kaikenlaista hyvää, -
niin totta kai teidän Isänne paljon ennemmin antaa taivaasta -
Pyhän Hengen niille, jotka sitä häneltä pyytävät."
Jeesus ajoi mykästä miehestä pahan hengen.
Kun henki oli lähtenyt, mykkä mies alkoi puhua, -
ja kaikki hämmästyivät.
Muutamat kuitenkin sanoivat: "Belsebulin, -
itsensä pääpaholaisen, avulla hän pahoja henkiä karkottaa."
Toiset taas halusivat panna hänet koetukselle ja -
vaativat häneltä merkkiä taivaasta.
Mutta Jeesus tiesi, mitä heillä oli mielessä, ja sanoi: -
"Jokainen valtakunta, joka jakautuu ja taistelee itseään vastaan, tuhoutuu, -
ja talot sortuvat toinen toisensa päälle.
Jos nyt Saatana taistelee itseään vastaan, -
kuinka sen valtakunta voi pysyä koossa?
Tehän sanotte, että minä ajan pahoja henkiä ihmisistä Belsebulin avulla.
Mutta jos minä ajan pahoja henkiä ihmisistä Belsebulin avulla, -
kenen avulla sitten teikäläiset niitä karkottavat?
Heistä te saatte itsellenne tuomarit.
Jos minä sitä vastoin ajan pahoja henkiä ihmisistä Jumalan sormella, -
silloinhan Jumalan valtakunta on jo tullut teidän luoksenne.
"Kun väkevä mies vartioi linnaansa ase kädessä, -
hänen omaisuutensa on turvassa.
Mutta jos toinen vielä väkevämpi hyökkää hänen kimppuunsa -
ja voittaa hänet, tuo väkevämpi ottaa häneltä aseet ja varusteet, -
joihin hän luotti, ja jakaa saamansa saaliin.
Joka ei ole minun puolellani, on minua vastaan, -
ja joka ei yhdessä minun kanssani kokoa, se hajottaa.
"Kun saastainen henki lähtee ulos ihmisestä, -
se harhailee autioilla seuduilla ja etsii lepopaikkaa, mutta ei löydä.
Silloin se päättää: 'Minä palaan kotiini, josta lähdin.'
Kun se sitten tulee ja löytää huoneensa lakaistuna -
ja hyvässä järjestyksessä,
se hakee seitsemän vielä pahempaa henkeä, -
ja ne tulevat sisään ja asettuvat sinne asumaan.
Näin sen ihmisen tila on lopussa pahempi kuin alussa."
Jeesuksen näin puhuessa eräs nainen väkijoukosta sanoi kuuluvalla äänellä:
"Autuas se kohtu, joka on sinua kantanut!
Autuaat ne rinnat, joita sinä olet imenyt!"
Siihen Jeesus sanoi: "Niin, autuaita ovat kaikki, -
jotka kuulevat Jumalan sanan ja noudattavat sitä."